Gwamna Bagudu zai sake tsayawa takara ne da Samaila Yombe a 2019 - Faruku Inabo - ISYAKU.COM Gwamna Bagudu zai sake tsayawa takara ne da Samaila Yombe a 2019 - Faruku Inabo - ISYAKU.COM
Home > Samaila Yombe > Gwamna Bagudu zai sake tsayawa takara ne da Samaila Yombe a 2019 - Faruku Inabo
Gwamna Bagudu zai sake tsayawa takara ne da Samaila Yombe a 2019 - Faruku Inabo
Mai taimaka wa Gwamna Abubakar Atiku Bagudu a ayyuka na Musamman watu P.A Faruku Inabo ya tabatar wa mutanen Masarautar Zuru cewa Gwamna Bagudu zai tsaya takara ne tare da Mataimakinsa Alh. Samaila Yombe Dabai a shekara ta 2019. Ya ce babu wata matsala tsakanin Gwamna Atiku Bagudu da Mataimakinsa Samaila Yombe sai alhairi da mutunci. Ya kuma bukaci jama'ar ta kasar Zuru su guje wa jita-jita ko wasu kananan maganganu.
Alh. Faruku Inabo ya yi wannan jawabin ne a gidan Mataimakin Gwamna yayin da ya je domin ya yi wa jama'ar kasar Zuru da suka zo Birnin kebbi domin taron APC na jihar Kebbi godiya. Motoci fiye da 20 ne suka yi jerin gwano daga Zuru zuwa Birnin kebbi dauke da jama'a domin taron.
Alh. Nura Mai Fata ,wanda shi ne mataimakin shuga na kungiyar 4+4 mai fafutukar ganin cewa Gwamna Atiku Bagudu ya sake tsayawa takara a 2019 ya ce sun zo ne domin su amsa gayyatar uwar kungiya ta APC haka zalika domin su tattauna bisa wasu lamaura da Mataimakin Gwamana dangane da Masarautar Zuru.
Item Reviewed: Gwamna Bagudu zai sake tsayawa takara ne da Samaila Yombe a 2019 - Faruku Inabo Rating: 5 Reviewed By: -